Svendborg kommune

Byg og Byudvikling

Frederiksø 4A, 1.sal

5700 Svendborg Skårup d. 12/8-2022

Høringssvar til lokalplan 659 Skårup seminarium

Jeg er barnefødt i Skårup og er flyttet tilbage hertil efter 51 år. Jeg har valgt at flytte tilbage til Skårup fra Svendborg da Skårup er en dejlig by med et velfungerende lokalsamfund. Skårup seminarium har altid været et vigtigt omdrejningspunkt for byen og ikke mindst emmer stedet stadig af historie. Det er derfor med stor undren, at man vil tillade dette voldsomme byggeri lige midt i den gamle del af Skårup. Det hører ikke hjemme her.

Skårup er en stationsby en by der er præget af lav bebyggelse det vil tage pusten helt fra hovedbygningen og resten af bymidten, at opfører et byggeri i denne kaliber. For slet ikke, at tænke på de naboer der bor op ad dette. De vil blive generet af store vinduespartier med indkig til deres haver og ned til 6.5 til skel. Det er mig ligeledes uforstående, at man tillader nedrivning af den gule gymnastiksal hvis historie kan ledes tilbage til 1878, denne sal har haft stor betydning som samlingspunkt for byen i min barndom.

**Jeg har følgende indvendinger mod lokalplanen:**

* ***Byggehøjde på op til 12 meter passer ikke ind i området***
* ***Nedrivning af den gule gymnastiksal – den skal bevares den har stor kulturhistorisk værdi***
* ***Bygningsmassen er for massiv og for omklamrende***
* ***Dette massive byggeri vil medføre meget mere færdsel i denne del af Skårup så det frirum parken er vil blive begrænset hvis ikke helt forsvinde***
* ***Der bliver fældet for mange gamle store træer langs Skårup Vestergade og Østergade***

***Det er nu der skal stoppes op og gentænkes om ikke vores kommende generationer skal have lov til, at opleve dette fantastiske kulturhistoriske sted. Det er muligt at bygge noget der tilpasser sig de smukke Seminarie bygninger og ikke et stort etagebyggeri der kunne ligge hvor som helst***

**Venlig hilsen**

**Jan Bøgelund**

**Skårup Vesterløkke 13**

**5881 Skårup Fyn**